ส่งออกประจำเดือนสิงหาคม 2564 ขยายตัวร้อยละ 8.93
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยรายงานภาวะการค้าระหว่างประเทศของไทย ประจำเดือนสิงหาคม 2564 ขยายตัวร้อยละ 8.93 มูลค่าการส่งออก 715,416.40 ล้านบาท ขณะที่ตัวเลข 8 เดือน ตั้งแต่มกราคมถึงสิงหาคม ขยายตัวร้อยละ 15.25 มูลค่ารวม 5,441,613.75 ล้านบาท โดยกลุ่มสินค้าเกษตรและอุตสาหกรรมการเกษตร ขยายตัว 9 เดือนต่อเนื่อง เดือนสิงหาคม ขยายตัวร้อยละ 23.6 คิดเป็นมูลค่า 126,425.6 ล้านบาท สำหรับสินค้าอุตสาหกรรม ขยายตัวร้อยละ 3.3 คิดเป็นมูลค่า 556,700.9 ล้านบาท โดยขยายตัวเกือบทุกตลาด ยกเว้น ออสเตรเลีย สหราชอาณาจักร และ CLMVปัจจัยสำคัญที่สนับสนุนการส่งออก ทำให้เดือนสิงหาคมของไทยยังเป็นบวก มาจากมาตรการแก้ปัญหาเชิงรุกและต่อเนื่องของ กรอ.พาณิชย์ การฟื้นตัวของเศรษฐกิจโลก  ที่อังค์ถัดประเมินว่าจะโตเร็วสุดในรอบ 50 ปี รวมถึงดัชนี PMI มากกว่า 50 ต่อเนื่องเป็นเดือนที่ 14 และค่าเงินบาทที่อ่อนค่าลงในช่วงหลายเดือนที่ผ่านมา ส่งผลให้ขีดความสามารถในการแข่งขันในตลาดโลกด้านราคาของไทยสูงขึ้น ขายสินค้าได้มากขึ้นอย่างไรก็ตาม การขับเคลื่อนการส่งออกในช่วงที่เหลือของปีนี้ ยังมีแนวโน้มที่จะขยายตัวได้ดีอย่างต่อเนื่อง โดยกระทรวงพาณิชย์จะร่วมมือกับภาคเอกชนผลักดันการส่งออก เพื่อทำรายได้เข้าประเทศต่อไป และมั่นใจว่า การส่งออกทั้งปี จะขยายตัวเกินเป้าหมายที่ร้อยละ 4 อย่างแน่นอน